Държавен вестник, бр. 9, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  9
Чл. 20. (1) За всеки затвор и поправителен 
дом се определя максималният брой лишени 
от свобода, които могат да бъдат настанени, 
съгласно разполагаемата жилищна площ.
(2) В спалните помещения се осигурява пряк 
достъп на дневна светлина и възможност за 
естествено проветряване. Количеството дневна 
светлина, степента на изкуственото осветле­
ние, отопление и проветряване се определят 
в зависимост от изискванията на съответните 
стандарти за обществени сгради.
(3) На лишените от свобода се осигурява 
постоянен достъп до санитарен възел и течаща 
вода. В заведенията от закрит тип ползването на 
санитарен възел и течаща вода се осъществява 
в спалните помещения.
Чл. 21. (1) Спалните помещения се обза­
веждат с отделни легла за настанените лица, 
снабдени със спални принадлежности, шкафчета 
за лични вещи, маса, столове, осветителни и 
отоплителни тела.
(2) За всяко спално помещение съответният 
инспектор по социални дейности и възпитател­
на работа определя отговорник, който изготвя 
месечен график за дежурства и следи за под­
държането на реда и хигиената.
Чл. 22. Райони и помещения за общо полз­
ване са пешеходните и транспортните зони, 
местата за престой на открито, спортните 
площадки, клубовете, учебните и други зали, ка­
бинетите, умивалните, тоалетните, коридорите, 
стълбищата, прилежащите им площадки и др.
Чл. 23. За помещенията за изолирано 
настаняване на лишени от свобода се вземат 
допълнителни мерки и същите се оборудват 
със средства за повишена сигурност, предо­
твратяване на самоувреждания и посегателства 
върху други лишени от свобода или служители.
Чл. 24. (1) Оборудването с технически и 
други средства за охрана и контрол за предо­
твратяване на бягства, други престъпления и 
нарушения в местата за лишаване от свобода 
е в зависимост от категорията на настанените 
лишени от свобода.
(2) След постъпване в приемното отделение 
лишените от свобода се предупреждават за 
възможността да бъдат използвани охранителни 
и технически средства, включително и аудио-
визуални системи, за контрол на поведението.
Раздел ІІ
Настаняване в местата за лишаване от свобода
Чл. 25. Основанията за настаняване в мес­
тата за лишаване от свобода са: приведени в 
изпълнение по съответния ред съдебни актове 
с наложено наказание лишаване от свобода 
или за вземане на мярка за неотклонение за­
държане под стража по реда на Наказателно-
процесуалния кодекс. Същите се съпровождат 
с информация за датата и обстоятелствата при 
задържането на лицето, както и със справка 
за съдимост.
Чл. 26. (1) Във всеки затвор и поправите­
лен дом се обособява приемно отделение за 
настаняване на новопостъпилите лица.
(2) Осъдените, които следва да изтърпяват 
наказания в затворнически общежития от от­
крит тип, се настаняват отделно от останалите.
(3) Постъпилите от арестите лица, задържани 
по реда на Наказателно-процесуалния кодекс, 
се настаняват в приемното отделение отделно 
от осъдените.
(4) По време на престоя в приемното от­
деление лицата се подлагат на медицински 
преглед, психологическо изследване и санитар­
но-хигиенен контрол, запознават се с правилата 
за вътрешния ред и дисциплината, с основните 
им права и задължения.
Чл. 27. (1) Настаняването на лишените от 
свобода в спални помещения се извършва от 
съответния инспектор по социални дейности 
и възпитателна работа въз основа на капаци­
тетните възможности на отделните помещения 
в групата, личностната характеристика на 
лишения от свобода, възможността да оказва 
или да се поддава на отрицателно влияние и 
естеството на възложената работа.
(2) При разпределението на лишените от 
свобода по спални помещения се отчитат и 
желанията им за съвместно настаняване, ако 
те не противоречат на изискванията на ал. 1.
(3) Лишените от свобода чужди граждани 
могат да се настаняват в помещения съвместно 
с български граждани.
Чл. 28. (1) Данните за личността на ново­
постъпилите лишени от свобода се записват въз 
основа на документ за самоличност. Ако такъв 
не е налице, се отбелязва това обстоятелство 
и данните за личността се записват въз основа 
на придружаващите лицето документи.
(2) Личните вещи на новопостъпилия се 
описват. Описите се изготвят в три екзем­
пляра – един за лишения от свобода, един за 
затворническото досие и един за склада на 
затвора или поправителния дом.
(3) Неразрешените вещи и предмети се из­
земват с протокол и се предават за съхранение 
в склада, а парите и ценностите – в касата на 
затвора или поправителния дом.
(4) Документите във връзка с наказателното 
производство и тези, свързани с упражняване 
правото на защита, не подлежат на изземване.
(5) Съгласието на лишените от свобода по 
чл. 56, ал. 1 и 3 ЗИНЗС се изразява писмено.
(6) Данните за следи от наранявания и 
оплаквания за физическо насилие, както и за 
здравословното състояние на новопостъпилия 
се записват от медицински специалист при 
спазване на изискването за поверителност. При 
констатиране на следи от насилие се назначава 
проверка по случая.